Sagunt inaugura la 38a edició del festival Sagunt a Escena en el Teatre Romà
05 d’agost 2021

![Imagen sin texto alternativo.](/media/tx2pyem0/98-c1.jpg)  
  

Ahir, dimecres 4 d'agost, es va inaugurar la 38a edició del festival Sagunt a Escena amb l'espectacle circense en valencià _Els bojos 20!_, de la companyia La Troupe Malabó. Hui, dijous, es tornarà a representar l'obra en el Teatre Romà de Sagunt a les 22 hores. El preu de les entrades, que encara hi ha disponibles, va des dels 10 als 18 euros i podran adquirir-se a través del següent [enllaç](https://www.entradas.com/artist/els-bojos-20/).

  

A la inauguració va acudir l'alcalde de Sagunt, Darío Moreno; acompanyat de la delegada del Govern, Gloria Calero; el conseller de Cultura, Vicent Marzà; i la conselleria de Participació, Transparència, Cooperació i Qualitat Democràtica, Rosa Pérez Garijo. També hi van assistir diferents regidors de l'Ajuntament de Sagunt. 

  

![Imagen sin texto alternativo.](/media/142pvgl5/98-c3.jpg)  
  

És un espectacle que proposa un viatge al passat i al present. L'obra tracta sobre la comparació de la vida dels persones l'any 1920 i en el 2020. Després de la crisi de la I Guerra Mundial i la gran pandèmia de la Grip Espanyola, 1920 va ser una època de bogeria i diversió, avanços socials, econòmics, culturals i tecnològics. Actualment, en el 2020, una gran crisi marcada per la pandèmia del Coronavirus, a tots els àmbits, deixant a la societat en un gran pessimisme i desesperació. Com serà del 2021 d'ara en avant? _Els bojos 20!_ animarà el seu públic «**a abandonar la confusió i la desesperança per a viure anys d'il·lusió i frenesí. Per uns feliços anys 20!**». 

Sagunt a Escena està organitzat per l’Institut Valencià de Cultura de la Generalitat Valenciana, amb la col·laboració de l'Ajuntament de Sagunt i la Diputació de València.

Per part de l'organització, es prendran totes les mesures sanitàries de prevenció enfront de la Covid-19. Així mateix, el públic assistent ha de complir igualment amb les mesures de prevenció.

  

![Imagen sin texto alternativo.](/media/ivtl3ykk/98-c2.jpg)  

  
  

​

*   [](http://www.facebook.com/sharer.php?u=https://aytosagunto.es/va/actualitat/sagunt-inaugura-la-38a-edicio-del-festival-sagunt-a-escena-en-el-teatre-roma/ "Facebook")
*   [](http://twitter.com/share?url=https://aytosagunto.es/va/actualitat/sagunt-inaugura-la-38a-edicio-del-festival-sagunt-a-escena-en-el-teatre-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-inaugura-la-38a-edicio-del-festival-sagunt-a-escena-en-el-teatre-roma/ "Linked In")
*   [](mailto:?body=https://aytosagunto.es/va/actualitat/sagunt-inaugura-la-38a-edicio-del-festival-sagunt-a-escena-en-el-teatre-roma/)